Луиш ди Камоинш
Песен

Превод от португалски: Симеон Хаджикосев, 1984

chitanka.info

по тази стара песен:

Ненагледна моя,

кога ще те видя?

Строфи

Времето суетно

и животът-грижа

не за мен се нижат

ден след ден — несетно.

Дните бързолетно

бягат, но не иде

ден, за да те видя.

Но дали изглежда

жертва без остатък

за живот тъй кратък

дългата надежда?

И ако извежда

към блаженство — ида

в ада да те видя.

Сладостна печал,

аз те проумявам,

не се защищавам,

Амур е без жал.

И да падна цял

в твоя власт — то значи

двойно да те тача.

Мъко-незабрава,

мой залог голям,

на кого да дам

истина такава?

Друг да не решава,

Мила — нощем, денем

щеше да си с мене.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.